กองทุนบัวหลวงเผยยอดจองซื้อ B-ASIAทะลุ1.5พันลบ.เหตุมั่นใจลงทุนใน”เอเชีย”
นายพีรพงศ์ จิระเสวีจินดา กรรมการผู้จัดการ และ Chief Investment Officer กลุ่ม Fund Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า ภายหลังการเปิดเสนอขาย IPO กองทุนเปิดบัวหลวงหุ้นเอเชีย หรือ B-ASIA วันที่ 24-31 มีนาคมที่ผ่านมา กองทุน B-ASIA ได้รับการตอบรับจากผู้ลงทุนที่เป็นอย่างดี ทำให้มียอดจองซื้อช่วง IPO เข้ามาถึง 1,511 ล้านบาท โดยผู้ลงทุนมีความเข้าใจถึงโอกาสของการลงทุนในภูมิภาคเอเชีย และเชื่อมั่นต่อเศรษฐกิจของประเทศในภูมิภาคเอเชียในอนาคต
7 เม.ย. 2558

นายพีรพงศ์ จิระเสวีจินดา กรรมการผู้จัดการ และ Chief Investment Officer กลุ่ม Fund Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า ภายหลังการเปิดเสนอขาย IPO กองทุนเปิดบัวหลวงหุ้นเอเชีย หรือ B-ASIA วันที่ 24-31 มีนาคมที่ผ่านมา กองทุน B-ASIA ได้รับการตอบรับจากผู้ลงทุนที่เป็นอย่างดี ทำให้มียอดจองซื้อช่วง IPO เข้ามาถึง 1,511 ล้านบาท โดยผู้ลงทุนมีความเข้าใจถึงโอกาสของการลงทุนในภูมิภาคเอเชีย และเชื่อมั่นต่อเศรษฐกิจของประเทศในภูมิภาคเอเชียในอนาคต
กองทุนเปิดบัวหลวงหุ้นเอเชีย หรือ B-ASIA มีนโยบายลงทุนในหน่วยลงทุนของกองทุน Invesco Asian Equity Fund (Dublin) ซึ่งเป็นกองทุนหลักที่บริหารจัดการโดย Invesco Global Asset Management Limited เฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน โดยกองทุนมีนโยบายป้องกันความเสี่ยงด้านอัตราแลกเปลี่ยนโดยเฉลี่ยไม่น้อยกว่าร้อยละ 75 ของมูลค่าเงินลงทุนในต่างประเทศในแต่ละรอบปีบัญชี ปัจจุบันกองทุน B-ASIA ได้จดทะเบียนกับสำนักงานก.ล.ต. เป็นที่เรียบร้อยแล้ว และเปิดให้นักลงทุนที่สนใจเข้าลงทุนเพิ่มเติมได้ตั้งแต่วันที่ 7 เมษายนเป็นต้นไป